CELEX: 32006D0427
Language: lv
Date: 2006-06-20 00:00:00
Title: 2006/427/EK: Komisijas Lēmums ( 2006. gada 20. jūnijs ), ar ko nosaka kopējās vērtības pārbaudes metodes un metodes liellopu tīršķirnes vaislas liellopu ciltsvērtības novērtēšanai  (izziņots ar dokumenta numuru K(2006) 2376)   (Dokuments attiecas uz EEZ)

22.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 169/56
            
         
      KOMISIJAS LĒMUMS
   
   (2006. gada 20. jūnijs),
   ar ko nosaka kopējās vērtības pārbaudes metodes un metodes liellopu tīršķirnes vaislas liellopu ciltsvērtības novērtēšanai
   (izziņots ar dokumenta numuru K(2006) 2376)
   (Dokuments attiecas uz EEZ)
   (2006/427/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1977. gada 25. jūlija Direktīvu 77/504/EEK par liellopu sugu tīršķirnes vaisliniekiem (1), un jo īpaši tās 6. panta 1. punkta pirmo ievilkumu,
   tā kā:
   
               (1)
            
            
               Komisijas 1986. gada 11. marta Lēmums 86/130/EEK, ar ko nosaka kopējās vērtības pārbaudes metodes un metodes liellopu tīršķirnes vaislas liellopu ciltsvērtības novērtēšanai (2), ir būtiski grozīts (3). Skaidrības un praktisku iemeslu dēļ minētais lēmums ir jākodificē.
            
         
               (2)
            
            
               Komisijai jānosaka metodes liellopu dzīvnieku kopējās vērtības pārraudzībai un ģenētiskajai novērtēšanai.
            
         
               (3)
            
            
               Šajā direktīvā paredzētie pasākumi ir saskaņā ar Zootehnikas pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Liellopu kopējās vērtības pārbaudes metodes un metodes liellopu tīršķirnes vaislas dzīvnieku ciltsvērtības novērtēšanai ir tās, kā noteiktas I pielikumā.
   2. pants
   Lēmumu 86/130/EEK atceļ.
   Atsauces uz atcelto lēmumu uzskata par atsaucēm uz šo lēmumu un lasa saskaņā ar atbilstības tabulu, kas atrodas III pielikumā.
   3. pants
   Šis lēmums ir adresēts dalībvalstīm.
   
      Briselē, 2006. gada 20. jūnijā
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 206, 12.8.1977., 8. lpp. Direktīvā jaunākie grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.).
   
      (2)  OV L 101, 17.4.1986., 37. lpp. Lēmumā grozījumi izdarīti ar Lēmumu 94/515/EK (OV L 207, 10.8.1994., 30. lpp.).
   
      (3)  Sk. II pielikumu.
   
      I PIELIKUMS
      I.   Dalībvalstu kompetentajām iestādēm ir jāapstiprina struktūras, kuras ir atbildīgas par noteikumu izstrādāšanu attiecībā uz liellopu tīršķirnes vaislinieku kopējās vērtības pārraudzību un ciltsvērtības noteikšanu, kā arī novērtēšanas rezultātu publicēšanu. Apstiprināto struktūru nosaukumi jādara zināmi Komisijai un pārējām dalībvalstīm.
      Šīs struktūras atskaitās par uzskaites metodēm, kopējās vērtības apraksta paraugu, statistiskās analīzes metodi un ģenētiskajiem parametriem, ko izmanto attiecībā uz katru novērtēto rādītāju.
      II.   Kopējās vērtības pārraudzība
      Apstiprinātā struktūra ir atbildīga par visu datu reģistrēšanu.
      1)   Gaļas ražības rādītāji
      a)   indivīda kopējās vērtības un/vai pēcnācēju kvalitātes pārbaudes ciltslietu stacijā:
      
                  i)
               
               
                  jānorāda pārbaudes metode un pārbaudīto dzīvnieku skaits;
               
            
                  ii)
               
               
                  pārbaudes protokolā jānorāda:
                  
                              —
                           
                           
                              nosacījumi pieņemšanai ciltslietu stacijā,
                           
                        
                              —
                           
                           
                              attiecīgā gadījumā to dzīvnieku kopējā vērtība, kuriem jāveic pārbaude, pirms tos pieņem ciltslietu stacijā,
                           
                        
                              —
                           
                           
                              ziņas par to dzīvnieku īpašniekiem, kuriem veic indivīda kopējās vērtības pārbaudes,
                           
                        
                              —
                           
                           
                              to dzīvnieku maksimālais vecums, kuriem veic pārbaudes un kurus pieņem ciltslietu stacijā, un ciltslietu stacijā esošo dzīvnieku vecuma diapazons,
                           
                        
                              —
                           
                           
                              adaptācijas perioda un pārbaudes perioda ilgums ciltslietu stacijā,
                           
                        
                              —
                           
                           
                              barības veids un barošanas sistēma;
                           
                        
            
                  iii)
               
               
                  reģistrētie rādītāji: obligāti jāreģistrē dzīvsvara pieaugums un muskuļaudu izveide (liellopu gaļas atbilstības klase), kā arī, ja iespējams, citi rādītāji, piemēram, barības izmantojamība un liemeņa rādītāji.
               
            Apstiprinātā struktūra ir atbildīga par to, lai specializētās saimniecības varētu darboties kā ciltslietu stacijas;
      b)   pārbaudes uz vietas (saimniecības līmenī)
      Apstiprinātajai struktūrai jāparedz pārbaužu metode un rezultātu apstiprināšanas metode. Obligāti jāreģistrē šādi rādītāji: dzīvsvars un vecums, kā arī, ja iespējams, citi rādītāji, piemēram, liellopu gaļas atbilstības klase;
      c)   pārbaudes, kuru pamatā ir dati no saimniecībām un tirdzniecības un kaušanas vietām
      Ja iespējams un attiecīgā gadījumā saskaņā ar Kopienas liemeņu klasifikācijas sistēmu jāreģistrē dzīvsvars un kautsvars, pārdošanas cena, liemeņa klase, jāreģistrē arī gaļas kvalitāte un citi liellopu gaļas rādītāji.
      2)   Piena pārraudzība
      Datiem par piena ieguvi jāatbilst principiem, par ko vienojušās kompetentas starptautiskas institūcijas (piemēram, Starptautiskā Dzīvnieku pārraudzības komiteja (ICAR)).
      3)   Reproduktīvie rādītāji (sekundārie rādītāji)
      Novērtējot auglību, atnešanās vieglumu un ilgmūžību, par pamatu jāņem ziņas par apaugļošanos (piemēram, koeficients, kas raksturo grūsnības iestāšanos pēc pirmās apsēklošanas reizes), atnešanās viegluma indeksu reproduktīvās dzīves laikā un funkcionālo vecumu (piemēram, izturību, brāķēšanas vecumu, produktīvā perioda ilgumu).
      4)   Morfoloģiskais (tipa) novērtējums
      Veicot morfoloģisko novērtēšanu, jāizmanto apstiprināta uzskaites sistēma.
      III.   Ģenētiskā novērtēšana
      1)   Principi
      Apstiprinātā struktūra ir atbildīga par vaislinieku ģenētisko novērtēšanu, un tajā jāietver šādi kopējās vērtības rādītāji atbilstīgi selekcijas mērķiem:
      
                  —
               
               
                  piena ražības rādītāji piena šķirnes dzīvniekiem,
               
            
                  —
               
               
                  gaļas ražības rādītāji gaļas šķirnes dzīvniekiem,
               
            
                  —
               
               
                  piena un gaļas ražības rādītāji piena un gaļas šķirnes dzīvniekiem.
               
            Turklāt ir ieteicams ģenētiskajā novērtēšanā iekļaut arī kopējās reproduktīvās vērtības rādītājus un morfoloģiskos rādītājus attiecībā uz šķirnēm, kurām šos rādītājus reģistrē.
      Dzīvnieka ciltsvērtību aprēķina, pamatojoties uz indivīda kopējās vērtības un/vai tā radinieku kopējās vērtības rezultātiem.
      Statistikas metodēm, ko izmanto, veicot ģenētisko novērtēšanu, jāatbilst principiem, par ko vienojušās kompetentas starptautiskas organizācijas (piemēram, ICAR), un tām jānodrošina objektīvs ģenētiskais novērtējums neatkarīgi no ietekmes, ko rada galvenie vides faktori un datu struktūra.
      Ģenētiskā novērtējuma ticamība jāmēra kā determinācijas koeficients saskaņā ar principiem, par ko vienojušās kompetentas starptautiskas organizācijas (piemēram, ICAR). Publicējot novērtēšanas rezultātus, jāuzrāda gan ticamība, gan novērtējuma dati.
      Jāpublicē dzīvnieka ģenētiskās īpatnības un ģenētiskie defekti, ko noteikušas organizācijas, kuras oficiāli izraudzītas šo īpašību noteikšanai, vienojoties ar šķirnes dzīvnieku audzētāju organizācijām vai apvienībām, kas atzītas atbilstīgi Komisijas Lēmumam 84/247/EEK (1).
      2)   Mākslīgās apsēklošanas buļļu ģenētiskais novērtējums
      Jāveic obligāti nosakāmo rādītāju ģenētiskais novērtējums buļļiem, un to ciltsvērtība jāpublicē. Jāpublicē arī citas ciltsvērtības, kas ir pieejamas.
      Šie noteikumi neattiecas uz šķirnēm, kam draud izzušana.
      a)   Mākslīgās apsēklošanas buļļu ģenētiskais novērtējums attiecībā uz piena ražības rādītājiem
      Veicot piena rādītāju ģenētisko novērtējumu, jāreģistrē izslaukums un piena sastāvs (piena tauku un olbaltumvielu procentuālā daļa), kā arī citi pieejami un svarīgi dati par piena rādītāju ģenētisko pārmantošanu.
      Obligātajai ticamības pakāpei attiecībā uz piena šķirņu AI buļļu ģenētisko novērtējumu jābūt vismaz 0,5 attiecībā uz galvenajiem ražošanas rādītājiem saskaņā ar ICAR principiem, ņemot vērā visas ziņas par radiniekiem;
      b)   Mākslīgās apsēklošanas buļļu ģenētiskais novērtējums attiecībā uz gaļas ražības rādītājiem
      Šo buļļu ģenētisko novērtējumu veic, pamatojoties uz vienu no šādām kopējās vērtības pārbaužu metodēm:
      
                  i)
               
               
                  indivīda kopējās vērtības pārbaudes ciltslietu stacijā;
               
            
                  ii)
               
               
                  pēcnācēju kvalitātes un/vai radinieku pārbaude ciltslietu stacijā vai specializētās vienībās;
               
            
                  iii)
               
               
                  pēcnācēju kvalitātes un/vai radinieku pārbaude saimniecības līmenī; pēcnācējus sadala pa reģistrētajiem ganāmpulkiem tā, lai būtu iespējams veikt buļļu pamatotu salīdzināšanu;
               
            
                  iv)
               
               
                  pēcnācēju kvalitātes un/vai radinieku pārbaude, ievācot ziņas no saimniecībām, izsolēm vai kautuvēm tā, lai būtu iespējams veikt buļļu pamatotu salīdzināšanu.
               
            Reģistrējot liemeņa svaru un attiecīgā gadījumā gaļas kvalitātes rādītājus, kopējos augšanas rādītājus un atnešanās vieglumu, šie rādītāji, kā arī citi svarīgi rādītāji jāiekļauj buļļa ģenētiskajā novērtējumā.
      
         (1)  OV L 125, 12.5.1984., 58. lpp.
   
   
      II PIELIKUMS
      Atceltais lēmums ar grozījumu
      
                  Komisijas Lēmums 86/130/EEK
               
               
                  (OV L 101, 17.4.1986., 37. lpp.)
               
            
                  Komisijas Lēmums 94/515/EK
               
               
                  (OV L 207, 10.8.1994., 30. lpp.)
               
            
   
      III PIELIKUMS
      Atbilstības tabula
      
                  Lēmums 86/130/EEK
               
               
                  Šis lēmums
               
            
                  1. pants
               
               
                  1. pants
               
            
                  —
               
               
                  2. pants
               
            
                  2. pants
               
               
                  3. pants
               
            
                  Pielikums
               
               
                  I pielikums
               
            
                  —
               
               
                  II un III pielikums